# name
Mirant al futur, una dècada després de la crisi: lliçó inaugural del curs acadèmic 2018-2019

# metadata.dc.description.abstract[].value
S’acaben de complir deu anys de l’esclat de la crisi financera, a la tardor de
2008, que ha marcat el panorama econòmic des de llavors, amb evidents i
profundes implicacions socials i polítiques. Ha estat, segons tots els indicadors,
la crisi més greu a escala internacional des de la que es va iniciar el
1929 i va durar pràcticament tota la dècada següent. En l’actualitat l’economia
mundial es troba en una certa recuperació, almenys des de 2016,
encara que els elements de risc i fragilitat són especialment preocupants en
àmbits tan diferents com són els comercials, financers, sociopolítics i geoestratègics.
També deu anys després del crac de 1929 la situació era complicada:
de fet, s’iniciava la Segona Guerra Mundial.
En aquesta aportació voldria parlar del futur, a curt i a mitjà termini.
Això demana intentar entendre les profundes lliçons que ens deixa la història,
en termes tant de grans tendències com de les experiències més
recents. Però també exigeix reconèixer i interpretar les noves realitats que
afloren en vessants econòmiques i també socials, tecnològiques i mediambientals,
amb uns impactes que sovint es qualifiquen de «potencialment
disruptius» en pràcticament tots els àmbits, incloent-hi els que fan referència
al paper i les responsabilitats del sistema educatiu en general i de
l’universitari en particular....

# metadata.dc.rights[].value
(c) Edicions de la Universitat de Barcelona, 2018

# metadata.dc.source[].value
Col·lecció Institucional - eBooks - (Publicacions i Edicions UB)

# metadata.dc.title[].value
Mirant al futur, una dècada després de la crisi: lliçó inaugural del curs acadèmic 2018-2019